Кюстендил: Писателят Лалка Бенгюзова ще проведе среща разговор с читатели от града
Писателят Лалка Бенгюзова ще проведе среща разговор с читатели от града. Това съобщи за Иван Андонов, председател на читалище „Братство”. Срещата е насрочена за 18.00 часа в „Синята зала” на читалището. Авторката ще представи своята документална поредица за пророчицата „Ванга в народната памет". Поредицата е написана в пет части и е сбор от разказите и спомените на различни по пол, професия, възраст и социално положение хора. „Разказите, намерили място в книгите са напълно реални - такива, каквито са били споделени пред авторката”, каза Иван Андонов. Лалка Бенгюзова е дългогодишен журналист от Благоевград и член на Съюза на българските журналисти. Венцеслав ИЛЧЕВ